陳承曰：「小麥，今人以磨麵日用者為之。大麥，今人以粒皮似稻者為之。作飯滑，飼馬良。穬麥，今人以似小麥。而大粒、色青黃作麵，脆硬食多脹人。汴洛河北之間又呼為黃稞。關中一種青稞，比近道者粒微小、色微青，專以飼馬。未見入藥用。然大、穬二麥其名差互。今之穬麥似小麥，而大者當謂之大麥。今之大麥不似小麥，而穬脆者當謂之穬麥。不可不審。」